Kęstutis Staliūnas

Kęstutis Staliūnas (slapyvardis – Kęstutis Plankas, g. 1963 m. birželio 5 d. Intoje, Komijos ATSR) – Lietuvos fizikas, Katalonijos politechnikos universiteto profesorius, habilituotas fizinių mokslų daktaras.

 Biografija 

Gimė 1963 m. birželio 5 d. tremtinių šeimoje Intoje, Komijos ATSR, užaugo Liaušiuose. 1980 m. baigė Ukmergės rajono Želvos vidurinę mokykląMažos mokyklos dideli žmonės: Kęstutis Staliūnas . Nuoroda tikrinta 2008-12-13.. 1985 m. baigė Vilniaus valstybinio universiteto Fizikos fakultetą. Čia 1989 m. apgynė fizikos ir matematikos mokslų kandidato (dabar – daktaro) disertaciją tema „Moduliuotų bangų savaiminio reguliavimo ir chaoso klausimai dvibangėje parametrinėje sąveikoje“ (vadovas Algis Petras Piskarskas ir Eugenijus Gaižauskas), o 2001 m. – habilituoto fizinių mokslų daktaro disertaciją tema „Erdviniai šviesos dariniai netiesiniuose rezonatoriuose“Lietuvos mokslininkų (registruojamų pagal išduotus mokslo laipsnių diplomus) sąrašas: Fiziniai mokslai . Nuoroda tikrinta 2008-12-13..

1985–1991 m. buvo Fizikos fakulteto Kvantinės elektronikos katedros mokslo darbuotojas, 1993–1998 m. dirbo Braunšveigo Fizikos-technikos institute (Vokietija), 1998–2003 m. – Hanoverio universitete (Vokietija), nuo 2003 m. yra Katalonijos politechnikos universiteto (Ispanija) profesoriusKestutis Staliunas, Research Professor of ICREA . Nuoroda tikrinta 2008-12-13..

Parašė šmaikščių eilėraščių rinkinį „Eilėraščiai nešvankūs beigi prieš valdžią“.

 Mokslinė veikla 

Svarbiausi darbai iš tvarkių ir netvarkių darinių šviesos pluoštuose dinamikosLazerinių tyrimų centras: Prof. Kęstutis staliūnas. Nuoroda tikrinta 2008-12-13., netiesinių šviesos darinių lazerinėse sistemosehttp://www.itpa.lt/~kvantas/BK/05/Stal_Ekonof1.doc. Nuoroda tikrinta 2008-12-13.. Virš 200 mokslinių publikacijų, 4 patentų autorius ir bendraautoriusKestutis Staliunas, Research Professor of ICREA: Publication (refereed) in journals and books . Nuoroda tikrinta 2008-12-13..

 Bibliografija 

Mokslinės knygos:
 M. Vasnetsov, Kęstutis Staliūnas. Optical Vortices. New York: Nova Science Publishers, 1999. – 218 p.:iliustr. ISBN 978-1-56072-671-5
 Kęstutis Staliūnas, Victor J. Sánchez-Morcillo. Transverse Patterns in Nonlinear Optical Resonators. Springer, 2003. – 226 p.:iliust. ISBN 978-3-540-00434-9

Poezija:
 Kęstutis Staliūnas. Eilėraščiai nešvankūs beigi prieš valdžią. Vilnius: 1993. – 103 p.:iliustr.

 Įvertinimas 

 1991–1992 m. – Aleksandro fon Humbolto mokslo premija.

 Šaltiniai 

 Nuorodos 
 Apie prof. habil. dr. Kęstutį Staliūną VU FF Kvantinės elektronikos katedros tinklalapyje
 Kestutis Staliunas, Research Professor of ICREA  

Kategorija:Lietuvos fizikai
Kategorija:Lietuvos poetai